
E L Ő T E R J E S Z T É S
(a képviselő-testület 2026. szeptember 29-i rendkívüli, nyilvános ülésére)

Tárgy: A Magyar Falu Program keretében, a Ravatalozó épületének belső felújítása – beszerzési eljárás lezárása

Tisztelt Képviselő-testület!

A Magyar Falu Programban Hortobágy Község Önkormányzata sikeresen pályázott az Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések-2025 című, MFP-ÖTIFB/2025 kódszámú pályázati kiírásra. A támogatói okiratot 2025. október 13-i dátummal állította ki a Támogató képviseletében és nevében eljáró Magyar Államkincstár. A támogatás összege 5 999 100 forint. 
A projekt keretében a Hortobágy Község Önkormányzata tulajdonában álló ravatalozó épület belső felújítása valósulhat meg. Ezáltal a kegyeleti hely a búcsúztató szertartásokhoz korszerűbb és méltóbb környeztet tud biztosítani. A belső korszerűsítés során a az épület belső tereinek átrendezése, burkolatok és a falfelületek újítása valósul meg, továbbá az elektromos és vízvezeték hálózatot is kicseréljük. 
Az önkormányzat beszerzési szabályzata alapján, a képviselő testület a 103/2026. (IX.04.) Hö. határozatával elfogadta a kiviteli terveket és döntött a kivitelezési beszerzési eljárás megindításáról, a felkért ajánlattevőkről.
2026.09.04-én az ajánlatkérések elektronikus úton kiküldésre kerültek. Az ajánlattételi határidő 2026.09.17., csütörtök volt. Az ajánlattételre felkért kivitelezők közül 2 db (Dark Green Building Kft. és a Dryvit Profi Kft.) tett ajánlatot. A Totka-Bauer Kft. e-mailben jelezte, hogy kapacitáshiány miatt nem tud ajánlatot tenni, a Plan-Art Mérnökiroda Kft. pedig arról értesítette az ajánlatkérőt, hogy kizárólag tervezési feladatokkal foglalkozik, kivitelezésre nem ad ajánlatot.
A fentiek alapján megállapítható, hogy az eljárás eredménytelen, mivel a beszerzési szabályzat szerint nem érkezett 3 db független, érvényes ajánlat.
Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

I. HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a Magyar Falu Program keretében, ravatalozó épületének belső felújításával kapcsolatban
1. a Képviselő-testület a beszerzési eljárást eredménytelenné nyilvánítja, mivel nem érkezett 3 db független, érvényes ajánlat.
2. a Képviselő-testület felhatalmazza a polgármestert, hogy az új beszerzési eljárásra vonatkozóan terjessze be az előterjesztést.
Határidő: azonnal
Felelős: Jakab Ádám András polgármester

Hortobágy, 2026. szeptember 25.

	Jakab Ádám András
	polgármester

Az előterjesztést törvényességi szempontból ellenőrizte: 


	Dr. Széles Tamás
	kirendeltség-vezető
